CELEX: 32014D0896
Language: el
Date: 2014-12-10 00:00:00
Title: 2014/896/ΕΕ: Εκτελεστική απόφαση της Επιτροπής, της 10ης Δεκεμβρίου 2014 , για τον καθορισμό του υποδείγματος για την κοινοποίηση πληροφοριών από τα κράτη μέλη σχετικά με την εφαρμογή της οδηγίας 2012/18/ΕΕ του Ευρωπαϊκού Κοινοβουλίου και του Συμβουλίου για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες [κοινοποιηθείσα υπό τον αριθμό C(2014) 9335]  Κείμενο που παρουσιάζει ενδιαφέρον για τον ΕΟΧ

12.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 355/55
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 10ης Δεκεμβρίου 2014
   για τον καθορισμό του υποδείγματος για την κοινοποίηση πληροφοριών από τα κράτη μέλη σχετικά με την εφαρμογή της οδηγίας 2012/18/ΕΕ του Ευρωπαϊκού Κοινοβουλίου και του Συμβουλίου για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες
   
      
         [κοινοποιηθείσα υπό τον αριθμό C(2014) 9335]
      
   
   (Κείμενο που παρουσιάζει ενδιαφέρον για τον ΕΟΧ)
   
      (2014/896/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2012/18/EE του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες και για την τροποποίηση και στη συνέχεια την κατάργηση της οδηγίας 96/82/ΕΚ του Συμβουλίου (1), και ιδίως το άρθρο 21 παράγραφος 5
   Εκτιμώντας τα ακόλουθα:
   
               (1)
            
            
               Το άρθρο 21 παράγραφος 2 της οδηγίας 2012/18/ΕΕ απαιτεί από τα κράτη μέλη να υποβάλουν έκθεση σχετικά με την εφαρμογή της παρούσας οδηγίας έως τις 30 Σεπτεμβρίου 2019 και στη συνέχεια ανά τετραετία.
            
         
               (2)
            
            
               Η Επιτροπή έχει συντάξει ερωτηματολόγιο για να καθορίσει το σύνολο των πληροφοριών που πρέπει να προσκομίζουν τα κράτη μέλη κατά την υποβολή εκθέσεων σχετικά με την εφαρμογή της οδηγίας.
            
         
               (3)
            
            
               Η πρώτη περίοδος της έκθεσης καλύπτει την περίοδο από την 1η Ιουνίου 2015, ημερομηνία πλήρους εφαρμογής της οδηγίας στα κράτη μέλη, έως τις 31 Δεκεμβρίου 2018, έτσι ώστε τα κράτη μέλη να έχουν στη διάθεσή τους τον χρόνο που απαιτείται για να αξιολογήσουν τις συλλεγόμενες πληροφορίες και για να τις υποβάλουν στην Επιτροπή έως τις 30 Σεπτεμβρίου 2019. Οι μετέπειτα τετραετείς περίοδοι αναφοράς θα καλύπτουν τις περιόδους από την 1η Ιανουαρίου του πρώτου έτους της περιόδου αναφοράς έως τις 31 Δεκεμβρίου του τέταρτου έτους της περιόδου αναφοράς.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε δυνάμει του άρθρου 22 της οδηγίας 96/82/ΕΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη υποβάλλουν έκθεση σχετικά με την εφαρμογή της οδηγίας 2012/18/ΕΕ σύμφωνα με το άρθρο 21 παράγραφος 2 της εν λόγω οδηγίας απαντώντας στο ερωτηματολόγιο που παρατίθεται στο παράρτημα της παρούσας απόφασης (3).
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 10 Δεκεμβρίου 2014.
      
         
            Για την Επιτροπή
         
         Karmenu VELLA
         
            Μέλος της Επιτροπής
         
      
   
   
      (1)  ΕΕ L 197 της 24.7.2012, σ. 1.
   
      (2)  Οδηγία 96/82/ΕΚ του Συμβουλίου, της 9ης Δεκεμβρίου 1996, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες (ΕΕ L 10 της 14.1.1997, σ. 13).
   
      (3)  Διατίθεται επίσης στην ιστοσελίδα της Ευρωπαϊκής Επιτροπής: http://ec.europa.eu/environment/seveso/
   
      ΠΑΡΑΡΤΗΜΑ
      ΕΡΩΤΗΜΑΤΟΛΟΓΙΟ
      1.   ΓΕΝΙΚΕΣ ΠΛΗΡΟΦΟΡΙΕΣ
      
               
                  1.
               
               
                  Παρακαλούμε να παράσχετε πληροφορίες σχετικά με τις κύριες αρμόδιες αρχές για την εφαρμογή της οδηγίας 2012/18/ΕΕ. Οι πληροφορίες θα πρέπει να καλύπτουν τουλάχιστον τα στοιχεία επικοινωνίας και τα κύρια καθήκοντά τους (παρακολούθηση των εκθέσεων ασφαλείας, σχεδιασμός χρήσεων γης, πολλαπλασιαστικά αποτελέσματα, κατάρτιση και εκτέλεση εξωτερικών σχεδίων έκτακτης ανάγκης, επιθεωρήσεις, ενημέρωση του κοινού, κυρώσεις). Εναλλακτικά: παραπομπή στην προηγούμενη έκθεση, σε περίπτωση που δεν έχουν γίνει σημαντικές αλλαγές.
               
            
               
                  2.
               
               
                  Αναφέρατε πότε έγινε η τελευταία επικαιροποίηση των πληροφοριών σχετικά με τις μονάδες στο πλαίσιο της καταχώρισής τους στη βάση δεδομένων (e)SPIRS.
               
            2.   ΠΟΛΛΑΠΛΑΣΙΑΣΤΙΚΑ ΑΠΟΤΕΛΕΣΜΑΤΑ (ΑΡΘΡΟ 9 ΤΗΣ ΟΔΗΓΙΑΣ 2012/18/ΕΕ)
      Στο τέλος της περιόδου αναφοράς εντοπίστηκαν ομάδες μονάδων στις οποίες η επικινδυνότητα ή οι συνέπειες μεγάλου ατυχήματος μπορεί να είναι αυξημένες εξαιτίας της γεωγραφικής θέσης και της εγγύτητας αυτών των μονάδων, καθώς και των καταλόγων επικίνδυνων ουσιών τους σύμφωνα με το άρθρο 9 της οδηγίας 2012/18/ΕΕ και πόσες είναι αυτές;
      3.   ΕΚΘΕΣΕΙΣ ΑΣΦΑΛΕΙΑΣ (ΑΡΘΡΟ 10 ΤΗΣ ΟΔΗΓΙΑΣ 2012/18/ΕΕ)
      
               
                  1.
               
               
                  Υπέβαλαν έκθεση ασφαλείας όλες οι μονάδες ανώτερης βαθμίδας όπου αυτό απαιτείται κατά τη διάρκεια της περιόδου αναφοράς; Εάν όχι, πόσες δεν το έχουν πράξει;
               
            
               
                  2.
               
               
                  Έχουν επικαιροποιηθεί όλες οι εκθέσεις ασφαλείας κατά τη διάρκεια των πέντε τελευταίων ετών; Εάν όχι, πόσες μονάδες ανώτερης βαθμίδας για τις οποίες αυτό απαιτούνταν δεν έχουν επικαιροποιήσει την έκθεση ασφαλείας τους;
               
            4.   ΣΧΕΔΙΑ ΕΚΤΑΚΤΗΣ ΑΝΑΓΚΗΣ (ΑΡΘΡΟ 12 ΤΗΣ ΟΔΗΓΙΑΣ 2012/18/ΕΕ)
      
               
                  1.
               
               
                  Έχουν εκπονηθεί εξωτερικά σχέδια έκτακτης ανάγκης για όλες τις μονάδες ανώτερης βαθμίδας για τις οποίες αυτό απαιτούνταν κατά την περίοδο αναφοράς; Εάν όχι, για πόσες μονάδες ανώτερης βαθμίδας δεν έχει εκπονηθεί εξωτερικό σχέδιο έκτακτης ανάγκης;
               
            
               
                  2.
               
               
                  Σε πόσες περιπτώσεις μονάδων ανώτερης βαθμίδας αποφάσισαν οι αρμόδιες αρχές ότι δεν ήταν απαραίτητο να καταρτίζουν εξωτερικό σχέδιο έκτακτης ανάγκης σύμφωνα με το άρθρο 12 παράγραφος 8 της οδηγίας 2012/18/ΕΕ;
               
            
               
                  3.
               
               
                  Εάν η απάντηση στην ερώτηση 4.2 είναι για μία ή περισσότερες, παρακαλούμε να αναφέρετε τους λόγους που υπέβαλε η σχετική αρμόδια αρχή για την κάθε περίπτωση.
               
            
               
                  4.
               
               
                  Έχουν υποβληθεί σε δοκιμή τα εξωτερικά σχέδια έκτακτης ανάγκης κατά τα τρία τελευταία έτη για κάθε μονάδα ανώτερης βαθμίδας; Εάν όχι, σε πόσες περιπτώσεις δεν έχει υποβληθεί σε δοκιμή το εξωτερικό σχέδιο έκτακτης ανάγκης;
               
            
               
                  5.
               
               
                  Παρακαλούμε να προσκομίσετε πληροφορίες όσον αφορά τις σημαντικότερες ρυθμίσεις για τη διαβούλευση με το ενδιαφερόμενο κοινό για τα εξωτερικά σχέδια έκτακτης ανάγκης.
               
            
               
                  6.
               
               
                  Παρακαλούμε να εξηγήσετε συνοπτικά τον τρόπο με τον οποίο υποβάλλονται σε δοκιμή τα εξωτερικά σχέδια έκτακτης ανάγκης (π.χ. μερική δοκιμή, πλήρης δοκιμή, συμμετοχή υπηρεσιών έκτακτης ανάγκης, μέσω υπολογιστή κ.λπ.). Παρακαλούμε να προσδιορίσετε τα κριτήρια που χρησιμοποιούνται όταν εξετάζεται αν είναι επαρκές ένα εξωτερικό σχέδιο έκτακτης ανάγκης.
               
            5.   ΣΧΕΔΙΑΣΜΟΣ ΧΡΗΣΕΩΝ ΓΗΣ (ΑΡΘΡΑ 13 ΚΑΙ 15 ΤΗΣ ΟΔΗΓΙΑΣ 2012/18/ΕΕ)
      
               
                  1.
               
               
                  Κατά την περίοδο αναφοράς διενεργήθηκε διαβούλευση με το ενδιαφερόμενο κοινό για όλα τα ειδικά επιμέρους σχέδια (νέες μονάδες, σημαντικές μετατροπές στις υφιστάμενες μονάδες, νέα έργα κοντά σε υπάρχουσες μονάδες); Υπήρξε δημόσια διαβούλευση σχετικά με γενικά σχέδια ή προγράμματα που αφορούν νέες εγκαταστάσεις ή νέα έργα κοντά σε υπάρχουσες μονάδες; Εάν όχι, παρακαλούμε να υποβάλετε συνοπτική έκθεση των σημαντικότερων λόγων για τις περιπτώσεις στις οποίες δεν πραγματοποιήθηκε δημόσια διαβούλευση.
               
            
               
                  2.
               
               
                  Προαιρετικά: Προβλέπει η εθνική σας νομοθεσία συντονισμένες ή κοινές διαδικασίες, ώστε να πληρούνται οι απαιτήσεις σχετικά με τον σχεδιασμό χρήσεων γης βάσει της οδηγίας Seveso καθώς και οι απαιτήσεις που απορρέουν από άλλες νομοθετικές πράξεις, όπως είναι οι οδηγίες του Ευρωπαϊκού Κοινοβουλίου και του Συμβουλίου 2011/92/ΕΕ (1) και 2001/42/ΕΚ (2);
               
            6.   ΕΝΗΜΕΡΩΣΗ ΓΙΑ ΤΑ ΜΕΤΡΑ ΑΣΦΑΛΕΙΑΣ (ΑΡΘΡΟ 14 ΚΑΙ ΠΑΡΑΡΤΗΜΑ V ΤΗΣ ΟΔΗΓΙΑΣ 2012/18/ΕΕ)
      
               
                  1.
               
               
                  Έχουν τεθεί στη διάθεση του κοινού πληροφορίες σχετικά με τα μέτρα ασφαλείας και την απαιτούμενη συμπεριφορά σε περίπτωση μεγάλου ατυχήματος με ενεργό τρόπο κατά τη διάρκεια των τελευταίων πέντε ετών για κάθε μονάδα ανώτερης βαθμίδας; Εάν όχι, για πόσες μονάδες ανώτερης βαθμίδας δεν έχουν διατεθεί;
               
            
               
                  2.
               
               
                  Αναφέρατε από ποιον (φορέας εκμετάλλευσης, αρχές) και, όπου είναι δυνατόν, με ποια μέσα (για παράδειγμα, ενημερωτικά φυλλάδια, έντυπα, ηλεκτρονικά μηνύματα/e-mails, SMS των φορέων εκμετάλλευσης ή των αρχών) διατίθενται οι πληροφορίες βάσει του σημείου 6.1.
               
            
               
                  3.
               
               
                  Είναι διαρκώς διαθέσιμα τα στοιχεία που παρατίθενται στο παράρτημα V της οδηγίας 2012/18/ΕΕ για όλες τις μονάδες, μεταξύ άλλων σε ηλεκτρονική μορφή, και επικαιροποιούνται κατά περίπτωση; Εάν όχι, παρακαλούμε να αναφέρετε το ποσοστό των μονάδων για τις οποίες δεν συμβαίνει αυτό και τα μέτρα που έχουν ληφθεί για την αντιμετώπιση των ελλείψεων.
               
            
               
                  4.
               
               
                  Αναφέρατε από ποιον (φορέας εκμετάλλευσης, αρχές) και, όπου είναι δυνατόν, με ποια μέσα (για παράδειγμα, οδηγίες, ιστοχώροι των φορέων εκμετάλλευσης ή των αρχών) διατίθενται σε διαρκή βάση οι πληροφορίες βάσει του σημείου 6.3.
               
            
               
                  5.
               
               
                  Στο πέρας της περιόδου αναφοράς πόσες εγκαταστάσεις θεωρείται ότι ενδέχεται να εμφανίσουν σοβαρά ατυχήματα με διασυνοριακές επιπτώσεις; Σε πόσες περιπτώσεις έχουν διαβιβαστεί σχετικές πληροφορίες σε κράτη μέλη που ενδέχεται να επηρεαστούν;
               
            7.   ΕΠΙΘΕΩΡΗΣΕΙΣ (ΑΡΘΡΟ 20 ΤΗΣ ΟΔΗΓΙΑΣ 2012/18/ΕΕ)
      
               
                  1.
               
               
                  Σε ποιο επίπεδο έχουν εκπονηθεί προγράμματα επιθεώρησης; Έχουν δημοσιοποιηθεί ή έχει ήδη ενημερωθεί το κοινό με ηλεκτρονικό τρόπο σχετικά με το πού διατίθενται κατόπιν αιτήσεως πιο ενδελεχείς πληροφορίες σχετικά με το σχέδιο επιθεωρήσεων; Προαιρετικά: Εφόσον έχουν δημοσιευτεί στο διαδίκτυο, να αναγραφεί ο σχετικός σύνδεσμος.
               
            
               
                  2.
               
               
                  Έχουν εκπονηθεί για όλες τις μονάδες προγράμματα τακτικών επιθεωρήσεων, συμπεριλαμβανομένης της συχνότητας των επιτόπιων επισκέψεων; Είναι διαθέσιμη στο κοινό η ημερομηνία της τελευταίας επιτόπιας επίσκεψης ή διευκρινίζεται πώς μπορεί κάποιος να αποκτήσει ηλεκτρονική πρόσβαση σε αυτή; Προαιρετικά: Εφόσον έχουν δημοσιευτεί στο διαδίκτυο, να αναγραφεί σχετικός σύνδεσμος.
               
            
               
                  3.
               
               
                  Για πόσες μονάδες ανώτερης βαθμίδας βασίζεται το πρόγραμμα επιθεωρήσεων, συμπεριλαμβανομένης της συχνότητας των επιτόπιων επισκέψεων, σε συστηματική εκτίμηση του κινδύνου μεγάλων ατυχημάτων στην αντίστοιχη μονάδα; Πόσες υπόκεινται σε ετήσιες επιτόπιες επισκέψεις;
               
            
               
                  4.
               
               
                  Για πόσες μονάδες κατώτερης βαθμίδας βασίζεται το πρόγραμμα επιθεωρήσεων, συμπεριλαμβανομένης της συχνότητας των επιτόπιων επισκέψεων, σε συστηματική εκτίμηση των κινδύνων μεγάλου ατυχήματος στην αντίστοιχη μονάδα; Πόσες υπόκεινται σε επιτόπιες επισκέψεις τουλάχιστον κάθε τρία χρόνια;
               
            
               
                  5.
               
               
                  Προβλέπουν η εθνική νομοθεσία ή οι διοικητικές κατευθυντήριες γραμμές συντονισμένες ή κοινές επιθεωρήσεις με επιθεωρήσεις που διενεργούνται βάσει άλλης νομοθεσίας της Ένωσης [π.χ. βάσει της οδηγίας για τις βιομηχανικές εκπομπές (ΟΕΒ)];
               
            8.   ΑΠΑΓΟΡΕΥΣΗ ΛΕΙΤΟΥΡΓΙΑΣ, ΚΥΡΩΣΕΙΣ ΚΑΙ ΑΛΛΑ ΜΕΣΑ ΚΑΤΑΝΑΓΚΑΣΜΟΥ (ΑΡΘΡΑ 19 ΚΑΙ 28 ΤΗΣ ΟΔΗΓΙΑΣ 2012/18/ΕΕ)
      
               
                  1.
               
               
                  Για πόσες μονάδες απαγορεύτηκε η λειτουργία ή η έναρξη λειτουργίας κατά την περίοδο αναφοράς;
               
            
               
                  2.
               
               
                  Πόσα άλλα είδη μέτρων καταναγκασμού έχουν ληφθεί κατά τη διάρκεια της περιόδου αναφοράς; Παρακαλούμε να αναφέρετε τα είδη των δράσεων που χρησιμοποιούνται πιο συχνά (π.χ. απαγόρευση χρήσης, διοικητικές κυρώσεις, ποινές ή άλλα μέτρα). Εάν είναι δυνατόν, παραθέστε στατιστική ανάλυση.
               
            9.   ΠΡΟΣΒΑΣΗ ΣΤΗ ΔΙΚΑΙΟΣΥΝΗ (ΑΡΘΡΟ 23 ΤΗΣ ΟΔΗΓΙΑΣ 2012/18/ΕΕ)
      Παρακαλούμε να εξηγήσετε πώς εξασφαλίζεται η συμμόρφωση με το άρθρο 23 της οδηγίας 2012/18/ΕΕ σχετικά με την πρόσβαση στη δικαιοσύνη και να περιγράψετε την πείρα από την εφαρμογή του εν λόγω άρθρου κατά τη διάρκεια της περιόδου αναφοράς.
      10.   ΠΕΡΑΙΤΕΡΩ ΠΛΗΡΟΦΟΡΙΕΣ
      Προαιρετικά: Παρακαλούμε να αναφέρετε κάθε άλλη γενική πληροφορία, πείρα εφαρμογής, εκθέσεις σχετικά με την οδηγία Seveso κ.λπ., που θα μπορούσε να παρουσιάζει ενδιαφέρον και να δημοσιοποιηθεί όσον αφορά τα ακόλουθα σημεία:
      
                  α)
               
               
                  πείρα που αποκτήθηκε από ατυχήματα και συμβάντα προκειμένου να αποτραπεί η τυχόν επανάληψή τους·
               
            
                  β)
               
               
                  εργαλεία των ΤΠ για την παρακολούθηση και την εφαρμογή της οδηγίας, καθώς και για την από κοινού αξιοποίηση των δεδομένων·
               
            
                  γ)
               
               
                  ανάλογα με την περίπτωση, τυχόν ρυθμίσεις συναφείς με την οδηγία Seveso (όσον αφορά την κοινοποίηση δραστηριοτήτων, τις απαιτήσεις σχετικά με τη διαχείριση της ασφάλειας, τις εκθέσεις ασφαλείας, την ενημέρωση του κοινού, τον σχεδιασμό έκτακτης ανάγκης και τις επιθεωρήσεις) που εφαρμόζονται σε μονάδες και δραστηριότητες που δεν καλύπτονται από την οδηγία 2012/18/ΕΕ, όπως, για παράδειγμα, για αγωγούς, λιμένες, σταθμούς διαλογής, υπεράκτιες εγκαταστάσεις, την αναζήτηση ή την εκμετάλλευση κοιτασμάτων αερίου κ.λπ.
               
            
         (1)  Οδηγία 2011/92/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, για την εκτίμηση των επιπτώσεων ορισμένων σχεδίων δημόσιων και ιδιωτικών έργων στο περιβάλλον (ΕΕ L 26 της 28.1.2012, σ. 1).
      
         (2)  Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (ΕΕ L 197 της 21.7.2001, σ. 30).